Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14010

c) a vevő útiránytól való eltérés jelzése 50 százaléka, vagy annál kisebb értékű ahhoz viszonyítva, ami a vevő hangfrekvenciás erősítési beállításának (lásd a fenti 2.2.2 és 2.2.10 pontokat) a beállítására meghatározásra került. 2.2.3.1 A riasztási jelzésnek könnyen észrevehetőnek és jól láthatónak kell lenni minden szabályszerű pilótakabinon belüli körülmény esetén. Ha egy zászlót használnak, akkor annak a kijelző műszerhez mérten olyan nagynak kell lenni, amennyire csak lehetséges. 2.4 A siklópálya adó berendezés telepítésére, magasságára, beállítására és fedésterületére vonatkozó útmutatások 2.4.1 Az ILS vonatkozási alap és az ILS siklópálya szögének beállítása adják azokat az elsődleges tényezőket, amelyek az ILS siklópálya berendezésnek a futópálya küszöbéhez viszonyított hosszirányú elhelyezését befolyásolják. 2.4.2 A siklópálya antenna-rendszernek a futópálya középvonalához viszonyított oldalirányú elhelyezése általában nem lehet kevesebb 120 méternél (400 láb). A siklópálya antenna oldalirányú elhelyezésének az eldöntésénél számításba kell venni az Annex 14-nek az akadálymentességi felületekre és a futópálya sávokon elhelyezett akadályokra vonatkozó előírásait. 2.4.3 Az ILS siklópálya antenna elhelyezésének és a siklópálya szögének kiválasztásánál a célnak annak kell lennie, hogy az ILS vonatkozási pontot a megfelelő névleges értékhez olyan közel tegyék, amennyire az csak lehetséges. Az ILS siklópálya antenna helyének és a siklópálya szögének tényleges kiválasztását számos tényező befolyásolja, beleértve a(z):

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes